

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΦΩΚΙΔΑΣ Λιδωρίκι 9/4/2021

ΔΗΜΟΣ ΔΩΡΙΔΟΣ

**ΓΡΑΦΕΙΟ ΔΗΜΑΡΧΟΥ**

Email: dimarxos@dorida.gr

Τηλ.: 2266022144/2634350011

**ΔΕΛΙΟΥ ΤΥΠΟΥ**

**Μνημόνιο συνεργασίας μεταξύ Δήμου Δωρίδος και Ο.Α.Κ.Α**

**Γ. Καπεντζώνης: «Ο αθλητισμός κεφάλαιο που συνεχώς αναπτύσσεται στο Δήμο μας»**

**Μνημόνιο συνεργασίας μεταξύ του Δήμου Δωρίδος και του Ν.Π.Ι.Δ. με την επωνυμία «Ολυμπιακό Αθλητικό Κέντρο Αθηνών- Σπύρος Λούης (O.A.Κ.A.}» υπεγράφη την Πέμπτη 8 Απριλίου 2021** στην έδρα του φορέα στο Μαρούσι Αττικής. Το Δήμο Δωρίδος εκπροσώπησε ο Δήμαρχος Δωρίδος κ. **Γιώργος Καπεντζώνης** και το «Ολυμπιακό Αθλητικό Κέντρο Αθηνών- Σπύρος Λούης» ο Συντονιστής και Γενικός Διευθυντή του κ. **Κωνσταντίνος Χαλιορής.**

Ενδεικτικά το αντικείμενο της συνεργασίας περιλαμβάνει:

• Τη συνεργασία με όλες τις δομές του Ο.Α.Κ.Α.

• Την ανάπτυξη σχέσεων συνεργασίας των αθλητικών σωματείων που έχουν την έδρα τους στο Δήμο Δωρίδος και την ελεύθερη πρόσβαση αυτών στις εγκαταστάσεις και τις δομές του Ο.Α.Κ.Α.

• Τη δωρεάν παραχώρηση αθλητικού υλικού που θα τυγχάνει προς αντικατάσταση από το Ο.Α.Κ.Α. και την παραλαβή του από το Δήμο Δωρίδος.

• Δράσεις των σχολείων του Δήμου Δωρίδος στις εγκαταστάσεις του Ο.Α.Κ.Α. στο πλαίσιο των εκπαιδευτικών εκδρομών.

• Τη μεταφορά και ανταλλαγή τεχνογνωσίας.

Ο Δήμαρχος Δωρίδος, κ. **Γεώργος Καπεντζώνης**, ευχαρίστησε τον Δωριέα Συντονιστή και Γενικό Διευθυντή του Ο.Α.Κ.Α. κ. **Κωνσταντίνο Χαλιορή** για τη συμβολή του στην κατάρτιση του μνημονίου συνεργασίας, το οποίο αποτελεί επιστέγασμα και συνέχεια την πολύπλευρης συνεργασίας που είχε ήδη αναπτυχθεί. Σε δήλωσή του ο κ. Καπεντζώνης σημείωσε: ***«Το κεφάλαιο αθλητισμός στο Δήμο μας αποτελεί ενότητα ύψιστης σημασίας, γνωρίζοντας τη σημασία που έχει για τη ζωή νέων, αλλά και μεγαλύτερης ηλικίας συμπολιτών μας. Ο Δήμος με μεθοδικές κινήσεις τα τελευταία χρόνια βελτιώνει τις αθλητικές του υποδομές και αναπτύσσει συνεργασίες , όπως αυτή στην παρούσα φάση με το Ο.Α.Κ.Α., προσφέροντας αφενός καλύτερες υπηρεσίες και αφετέρου τη δυνατότητα πρόσβασης σε παραστάσεις αθλητισμού του κορυφαίου επιπέδου».***